વિશ્લેષકોના જણાવ્યા અનુસાર GSTના અમલ સહિતનાં પડકારો છતાં ઝાયડસ વેલનેસની મુખ્ય પ્રોડક્ટ્સ શુગર ફ્રી, એવરયુથ અને ન્યુટ્રાલાઇટે ઝડપી વૃદ્ધિ દર્શાવી હતી. એડલવાઇઝ સિક્યોરિટીઝના એનાલિસ્ટ દીપક મલિકે જણાવ્યું હતું કે, “કૃત્રિમ સ્વીટનર કેટેગરીમાં શુગર ફ્રીએ 94.2 ટકા બજારહિસ્સા સાથે ટોચનું સ્થાન જાળવી રાખ્યું છે. જોકે, વાર્ષિક ધોરણે તેના માર્કેટ શેરમાં 0.3 ટકા ઘટાડો નોંધાયો હતો.”